Ընդդիմադիր «Ելք» և «Ծառուկյան» խմբակցությունների պատգամավորները նախագծի քննարկման ժամանակ փորձում էին պարզել՝ իրականում ո՞րն է այս օրենքի նպատակը, բյուջեն լցնե՞լը, թե երիտասարդներին հայրենիք վերադարձնելը: Եթե խնդիրը հայրենադարձությունն է, ապա վճարվող գումարի չափն ընդհանրապես չպետք է բարձրացվեր, պնդում էին ընդդիմադիրները: «Ելքից» Արտակ Զեյնալյանն ու Մանե Թանդիլյանն անգամ առաջարկեցին առհասարակ գումար չգանձել: